### Resume

Sagen omhandler indkaldelse til åstedsforretning og ekspropriationsbemyndigelse til ekspropriering af arealer til etablering af krydsningshelle på [adresse].

Byrådet gav den 23. november 2022 punkt nr. 199, anlægsbevilling på 850.000,- kr. til etablering af sikker krydsning af Hovertoften ved [adresse].

### Sagsfremstilling

Byrådet godkendte den 23. november 2022 punkt nr. 199, anlægsbevilling - trafiksikkerhedsplan 2021-2024 - handleplan 2023. Med dette blev prioriteringslisterne for mindre anlægsprojekter og skolevejsprojekter i perioden 2023-2024 godkendt.

Etablering af krydsningsheller på [adresse] i krydset ved [adresse], vil skabe en mere sikker krydsning for bløde trafikanter.

Der etableres en krydsningshelle på [adresse], Øst for [adresse]. For at få plads til hellen skal fortovet på nordsiden af Hovertoften forlægges mod nord og den eksisterende fællessti på [adresse] skal tilpasses det forlagte fortov.

Ekspropriationen vedrører følgende matrikelnumre:

[adresse], [adresse]: Mart. nr.: 15ak og 15ag.

Åstedsforretningen forventes at strække sig over en time.

Lovgrundlag

Efter §§ 96 og 97 i lov om offentlige veje kan vejmyndigheden ekspropriere til offentlig vej, herunder nyanlæg, udvidelse og ændring af bestående anlæg, tilbehør og nødvendige supplerende foranstaltninger, når det er nødvendigt af hensyn til almenvellet.

### Økonomi

Omkostninger i forbindelse med ekspropriationen afholdes af anlægsbevilling.

### Klima og resiliensvurdering

En forbedring af trafiksikkerheden, kan anspore endnu flere til at benytte cyklen eller gå i stedet for bilen. Dette til gavn for klimaet og sundheden.

### Sagens videre forløb

Sagen skal behandles af Økonomiudvalget og byrådet.

### Historik

Teknik- og Miljødirektøren indstiller, 7. februar 2023, pkt. 35:

at udvalget anbefaler over for byrådet, at bemyndige Teknisk Udvalg til at træffe afgørelse om ekspropriation og servitutter for at kunne erhverve arealer fra matr. nr. 15ak og 15ag [adresse], [adresse], jf. procedurereglerne i vejlovens §§ 94-123, som også betyder, at erstatningen kan fastsættes ved taksation,

at der såfremt der ikke kan indgåes frivillige aftaler, indkaldes til åstedsforretning med henblik på ekspropriation,

at Teknisk Udvalg beslutter hvilke medlemmer af udvalget, der deltager i åstedsforretningen, og

at tidspunktet for åstedsforretningen aftales direkte med det/de udpegede udvalgsmedlem(mer).

Beslutning fra Teknisk Udvalg, 7. februar 2023, pkt. 35:

Anbefalet.

Udvalgsformanden deltager i åstedsforretningen.

Beslutning fra Økonomiudvalget, 27. februar 2023, pkt. 53:

Anbefales.

### Beslutning

Godkendt.